**NASTAVNI PREDMET:** POVIJEST

**AUTOR:** LIDIJA DUŠAK

**MINIPROJEKT ZA NASTAVU POVIJESTI/IZVANNASTAVNU AKTIVNOST**

**TEMA:** IZUMI I TEHNIČKI NAPREDAK – GRADNJA UTVRDA

**DIGITALNI ALATI:** Google karte, Canva, Web stranica škole, Socrative

**UČENICI:** 6. i 7. razred

**VRIJEME:** 6 sati

**KRATAK OPIS:** Tijekom aktivnosti nastava će se kombinirati izvan škole (terenska nastava – Grebengrad) i u školi (učionica)

Aktivnost je prikladna za izvođenje izvannastavnih aktivnosti, te u korelaciji s drugim nastavnim predmetima (geografija, priroda, biologija, tehnička kultura, likovna kultura, TZK, informatika).

**CILJEVI UČENJA**:

Sagledavanje prošlosti koristeći se vještinama i tehničkim konceptima vremena i prostora, uzroka i posljedica, kontinuiteta i promjena.

Koristiti se znanjem i vještinama stečenim učenjem povijesti kako bi ostvario osobne potencijale te odgovorno djelovao u javnome životu lokalne zajednice.

Razumijevanje važnosti očuvanja zavičajne kulturne i povijesne baštine.

Razvoj komunikacije i suradničkih odnosa među učenicima.

U digitalnom okružju predstaviti svoje radove.

Služenje digitalnim sadržajima i mrežnim izvorima znanja na siguran i odgovoran način.

Stjecanje znanja o raznolikosti prirode i razumijevanje složenih odnosa između ljudi i okoliša, razvijanje kritičkoga mišljenja te osobne i društvene odgovornosti nužne za održivost.

Promišljanje i stjecanje spoznaja o uzrocima i posljedicama ljudskoga utjecaja na prirodu.

Razvijanje odgovornosti prema živim bićima i okolišu te motivacije za djelovanje na dobrobit okoliša i svih ljudi.

**OBRAZOVNI ISHODI:**

**Učenik/ca:**

* objašnjava dinamiku i promjene u hrvatskom društvu u razdoblju srednjeg i ranog novog vijeka
* koristeći pripremljene materijale izdvaja obilježja srednjovjekovnog plemićkog života
* uočava međuodnos geografskog prostora i rasprostranjenosti velikaških rodova
* objašnjava utjecaj izuma i tehnologije na gradnju i razvoj srednjovjekovnih utvrda te kvalitetu života u istima
* koristeći pripremljene materijale opisuje izgled srednjovjekovnog burga
* navodi preduvjete za gradnju jednog burga
* procjenjuje uspješnost obrambenih tehnika burga
* pronalaze podatke o utvrdi koju posjećujemo putem internetskih stranica
* analizira prostorne organizacije i procese istraživačkim radom, korištenjem geografske karte i IKT-a
* uspoređuje svoja zapažanja sa zapažanjima drugih učenika
* analizira prostorno oblikovanje okoline na vlastiti život
* razvija nove digitalne vještine korištenjem platforme Canava te korištenjem njenih alata za dizajn i uređivanje slika
* poboljšava vještine istraživanja i stvaranja sadržaja kroz prikupljanje informacija, fotografija i njihovo objavljivanje
* uočava povezanost između prirode i zdravoga života
* prosuđuje kako različiti oblici djelovanja utječu na održivi razvoj
* prepoznaje važnost očuvanje okoliša za opću dobrobit
* prepoznaje i prezentira vrijednosti lokalnih ekosustava
* razlikuje što se s vremenom promijenilo, a što je ostalo isto
* poboljšava komunikacijske vještine

**Tijek ativnosti:**

**Pripremni sat (u učionici – priprema za terensku nastavu – 1.sat)**

Razgovor o životu velikaša u srednjem vijeku, objašnjavanje što su burgovi te kako su ih gradili i čemu su služili.

Za potrebe aktivnosti može se odgledati i video na poveznici

<https://youtu.be/AesgRREuCQI?feature=shared>

Nakon odgledanog slijedi razgovor o pojavi i razvoju srednjovjekovnog dvorca te načinima gradnje. Naglasak se stavlja na geografske i prirodne uvjete koji su bili itekako važni (šuma što dalje od dvorca, blizina izvora pitke vode, potrebni materijali za gradnju – drvo, kamen – važnost ekološke održivosti).

Prisjećamo se koje su hrvatske velikaške obitelji te učenici nabrajaju poznatije utvrde u našem zavičaju. Uz pomoć Google karte lociraju najbliže utvrde, a zatim pomoću weba traže podatke o Grebengradu (da bi saznali kad je građen i u čijem je posjedu bila utvrda kroz srednji i rani novi vijek).

Nakon provedene aktivnosti zapisuju najvažnije podatke o utvrdi.

Na kraju sata dobivaju zadatak da tijekom terenske nastave snime čim više fotografija utvrde.

**Terenska nastava (4 sata)** – tijekom terenske nastave učenici imaju organizirane različite aktivnosti (uglavnom sportske), a jedna od aktivnosti terenske nastave je i šetnja do utvrde, razgled te fotografiranje.

**Zaključne aktivnosti** **(6.sat)**

Na temelju viđenog učenici uspoređuju izgled utvrde nekad i danas, donose zaključke koliko su prirodni uvjeti imali utjecaj na mjesto i način gradnje utvrde te život njenih vlasnika i obranu.

Pomoću Canve izrađuju kolaž fotografija za Web stranicu škole.

Na kraju sata provodi se provjera naučenog i vrednovanje učenika uz pomoć kviza znanja izrađenog web alatom Socrative.